open-index/open-wikipedia-markdown huggingface dataset:
Unión Castellanista

**Unión Castellanista** (UC) (*Unión Castelanista* en galego) é un partido político nacionalista castelán rexistrado o 18 de agosto de 1989. Se ben foi fundado en Madrid, tiña a súa sede no despoboado soriano de Escobosa de Catalatañazor.
Xurdiu tras certas discrepancias entre algúns membros do Partido Regionalista Castellano (PREC) en cuestións territoriais, pois o PREC loitaba soamente pola autonomía dunha Castela a Vella sen Palencia nin Valladolid, mentres que UC loitaba por unha Castela que inclúese esas dúas provincias; amais de ideolóxicas, pois UC se definía coma federalista e de esquerdas, e pola contra o PREC coma rexionalista conservador. Isto provocou que a mediados de 1989 varios membros do PREC se escindisen do partido e fundasen Unión Castellanista.

Así, UC sería a alternativa nacionalista e esquerdista ao castelanismo que representaba o PREC. A súa Xunta de Promotores, da que formaban parte entre outros José Miguel Camazón García, Enrique Francisco García Gómez, o poeta Juan Carlos García Hoyuelos, Pedro Andrés Núñez, Felisa García, Domingo Casas Ubiedo, o xornalista Antonio Ruiz Vega e Santiago Pacheco Almazán, estaba formada por persoas orixinarias de Cantabria, Segovia, Burgos, Cuenca e Madrid e especialmente por intelectuais vencellados a certos círculos culturais de Soria, entre eles algúns escritores desta provincia como os propios Pacheco Almazán e Ruiz Vega. Resulta curioso que fose precisamente en Madrid onde xurdiu este partido e non en Segovia, principal marco de acción da asociación carreterista Comunidad Castellana, ou en Burgos, onde o carreterismo sempre tivo unha boa aceptación.

Definíase como federalista e progresista, e defendía as teses castelanistas do segoviano Anselmo Carretero e da asociación cultural Comunidade Castelá. E ao igual có PREC, recoñecía ao País Leonés coma unha comunidade non castelá, agás por incluíren nesa nacionalidade ás provincias de Valladolid e Palencia, se ben a UC acabou considerando que estas provincias eran castelás e non leonesas. Isto fíxolles gañar bastante apoio nesas dúas provincias, pero fíxolles perder moito máis en Burgos e en menor medida en Segovia.

Presentouse ás eleccións ás Cortes de Castela e León de 1991 conseguindo escasos votos, e ás eleccións municipais dese mesmo ano conseguindo as alcaldías de Arenillas (provincia de Soria) e Villaescusa de Roa (provincia de Burgos). Editaba a revista *Tierras castellanas* dende xaneiro de 1990 con periodicidade trimestral.

Tras entrar nunha gran fase de letargo, iniciada en 1991, soamente se presentaba ás eleccións municipais nalgunhas localidades sorianas. A inactividade de Unión Castelanista determinou que os últimos restos deste partido acabasen sendo absorbidos por Tierra Comunera.
Naegleria

***Naegleria*** é un xénero de protozoos escavados. O xénero recibe o seu nome polo zoólogo francés Mathieu Naegler. As *Naegleria* viven en hábitats de auga doce cálidos, como lagos, ríos e fontes termais e no solo. Unha das especies do xénero, *N. fowleri* pode parasitar aos humanos e causar infeccións graves no cerebro.

*Naegleria fowleri* infecta ás persoas penetrando por vía nasal. Desde a mucosa nasal atravesa o neuroepitelio olfactorio e pasa ao interior do cerebro, onde causa unha grave meningoencefalite amébica primaria, que ten unha evolución moi rápida, non ten tratamento efectivo e presenta unha taxa de mortalidade do 99%. Non obstante, a infección é rara. pero as tres especies máis importantes son:
* *Naegleria fowleri*, Carter, 1970, que causa a mencionada meningoencefalite grave.
* *Naegleria gruberi*, Schardinger, 1899, non patóxena, de vida libre e única á que se lle secuenciou o xenoma.
* *Naegleria lovaniensis*, Steven, et Al., 1980, non patóxena 
Outras especies de Naegleria que aparecen na lista do ITIS son:
* *Naegleria australiensis*, De Jonckheere, 1981.
* *Naegleria jadini*, Willaert e Leray, 1973.
* * Naegleria thorntoni*, (Singh, 1952) Page, 1976.

## Notas 
## Véxase tamén 
### Ligazóns externas 
* *Naegleria* - Centers for Disease Control and Prevention
* http://www.bms.ed.ac.uk/research/others/smaciver/naegleria.htm
El Eco de Redondela

***El Eco de Redondela*** foi un periódico publicado en Redondela en 1883.

## Historia e características 
Subtitulado *Semanario de intereses generales*, apareceu o 6 de setembro de 1883. Saía todos os xoves. Entre os seus redactores figuraban José Jacinto Mos Táboas, Manuel Mos Táboas e Juan Manuel Otero Milleiro. O administrador era Pedro Otero Milleiro.

## Véxase tamén 
### Bibliografía 
*
Comuner@s

**Comuner@s** é un partido político nacionalista castelán de esquerda e soberanista que foi inscrito no 17 de xaneiro de 2008. Apenas conta cuns poucos militantes e con escasos recursos económicos e materiais.
Cobrou relevancia por ser un dos integrantes da candidatura Iniciativa Internacionalista-A Solidariedade entre os Pobos nas eleccións ao Parlamento Europeo de 2009.

## Eleccións xerais españolas de 2008 
En solitario só se presentou a un proceso electoral, as eleccións xerais españolas de 2008. Nestas eleccións presentaron candidaturas ao Senado en 16 provincias das 17 provincias que segundo a formación compoñerían Castela. Os resultados foron testemuñais: en Soria, 91 votos (0'16%); Salamanca, 146 (0'06%); Valladolid, 1.440 (0'42%); Madrid, 960 (0'03%); A Rioxa, 602 (0'32%); Ávila, 100 (0'09%); Segovia, 259 (0'27%); Palencia, 209 (0'18%); Burgos, 257 (0'11%); Zamora, 85 (0'06%); León, 66 (0'02%); Cuenca, 416 (0'31%); Cidade Real, 107 (0'03%); Guadalaxara, 107 (0'08%); Cantabria, 108 (0'03%); Palencia, 209 (0'07%); Toledo, 196 (0'05%). En total 4.845 votos.

## Véxase tamén
### Ligazóns externas 
* Blog do partido
Now You See Me

***Now You See Me*** é un filme estadounidense dirixido por Louis Leterrier que se estreou no 2013. Está protagonizado por Jesse Eisenberg, Mark Ruffalo, Woody Harrelson, Mélanie Laurent, Isla Fisher, Dave Franco, Common, Michael Caine e Morgan Freeman.

Foi estreado o 31 de maio de 2013. Malia as críticas dispares, foi un éxito de recadación e está confirmado que terá unha secuela.

## Sinopse 
Un equipo do FBI debe enfrontarse a unha banda de criminais expertos en maxia que se dedican a atracar bancos. Son "os catro xinetes”, un grupo formado polos mellores ilusionistas do mundo. Durante os atracos, sempre contra homes de negocios corruptos, fan chover os cartos roubados sobre os espectadores, ante a ollada abraiada dun equipo de elite do FBI que lles segue a pista.

## Personaxes 
* Jesse Eisenberg como J. Daniel Atlas
* Mark Ruffalo como Dylan Rhodes
* Woody Harrelson como Merritt McKinley
* Isla Fisher como Henley Reeves
* Dave Franco como Jack Wilder
* Mélanie Laurent como Alma Dray
* Morgan Freeman como Thaddeus Bradley
* Michael Caine como Arthur Tressler
* Michael Kelly como Axente Fuller
* Common como Axente Evans
* José García como Étienne Forcier
* Elias Koteas como Lionel Shrike

## Notas
Unidad Popular Castellana

**Unidad Popular Castellana** (UPC) (*Unidade Popular* Castelá en galego) foi un partido político castelanista con sede en Valladolid. Está integrado en Izquierda Castellana actualmente.
Fundouse en Valladolid en marzo de 1983 co nome de *Unidad Popular-Pueblo Revolucionario* e xurdiu como unha opción rexionalista castelán-leonesa de esquerdas, se ben tempo despois cambiou o seu nome polo de Unidad Popular Castellana e a súa ideoloxía polo soberanismo independentista castelán. A meirande parte dos seus militantes eran mozos de esquerdas ou antigos militantes do Movemento Comunista.

Unidad Popular Castellana era un partido de ideoloxía esquerdista que buscaba a independencia de Castela con respecto a España. Aínda que aspiraba a un soberanismo castelán total e defendía unha Castela de 17 provincias composta por Castela a Vella (con Cantabria e A Rioxa), Castela a Nova (incluíndo a Madrid) e a Rexión de León (Salamanca, Zamora, León), UPC só estaba implantado na Comunidade Autónoma de Castela e León.

Debido á súa ideoloxía comunista e a que pediu o voto para Herri Batasuna nas eleccións europeas de 1987, UPC foi acusado por algúns colectivos de apoloxía da violencia e de enaltecemento do terrorismo, acusacións que nunca foron demostradas.

UPC presentouse a varias eleccións dende o ano da súa creación ata 2000, conseguindo sempre escasa representación. Xa en 2000, este partido únese con outros colectivos castelanistas de esquerdas para dar lugar ao actual partido Izquierda Castellana, considerado herdeiro político de UPC.

## Notas
Castilla Unida

**Castilla Unida** (CUn) (*Castela Unida* en galego) é un partido rexionalista castelanista rexistrado o 18 de outubro de 2010 con sede na cidade de Burgos. O seu presidente e fundador é Luis Vivar Nebreda, profesor da Universidade de Valladolid e antigo cofundador do desaparecido Partido Nacionalista de Castela e León (PANCAL).
O ideario de Castela Unida, que segue a liña doutras formacións afíns como La Unión en Cantabria ou Unidad Castellana, define ao partido como social, liberal, humanista, laico, profundamente democrático e popular, progresista, hispanista e europeísta. O seu ámbito de actuación esténdese ás comunidades autónomas de Cantabria, A Rioxa, Castela e León, Madrid e Castela-A Mancha.

## Notas
Terceira división española 2009/10

A tempada **2009–10** da **Terceira División de España** foi a 76º edición deste torneo. Iniciouse o 29 de agosto de 2009 e finalizou o 20 de xuño de 2010 coas eliminatorias de promoción finais.

## Clasificación 
### Grupo 1 
|}

## Notas 
## Véxase tamén 
### Ligazóns externas 
* Web oficial da LFP
* Web oficial da Real Federación Española
Borja Fernández Fernández (1995)

**Borja Fernández Fernández**, nado en Vigo o 16 de agosto de 1995, é un futbolista galego que xoga na demarcación de mediocentro.

## Traxectoria 
Comezou a xogar a fútbol no Val Miñor de onde pasou as categorías inferiores do Celta de Vigo moi novo. Pasou por tódalas categorías inferiores do club ata que debutou co Celta de Vigo B na tempada 2013/14. Debutou co primeiro equipo nun partido amigábel ante o CD Lugo no Estadio de Balaídos en outubro de 2012.

É un habitual na Selección española Sub-19.

## Notas
Segovia de Izquierdas

**Segovia de Izquierdas** (*Segovia de Esquerdas* en galego) é un movemento social e político creado arredor desta coalición en 2007, a cal presentou candidaturas para as eleccións ás Cortes de Castela e León e as municipais  de 2011 na provincia de Segovia co apoio de Izquierda Castellana, Yesca, Confederación Xeral do Traballo (CGT), Comunistas de Castilla, Coordinadora Antifascista de Segovia e a Plataforma por unha escola pública, laica e gratuíta de Segovia, así como ex-membros de Esquerda Unida. Presentou candidaturas ás Cortes de Castela e León por Segovia e aos concellos segovianos de Segovia, Palazuelos de Eresma e Matabuena, obtendo, neste último municipio, un concelleiro ao ser votada a candidatura cun 13,29% dos votos totais.
Esta coalición participará xunto con outros partidos nas eleccións autonómicas e municipais de maio de 2015 dentro dunha nova candidatura chamada *Ganemos Segovia*. 
## Notas 
## Véxase tamén
### Ligazóns externas 
* Blog de Segovia de Izquierdas
San Luis (empresa)

**San Luis** foi unha empresa galega con sede na Coruña adicada á venda e distribución de electrodomésticos, aparellos eléctricos e de fogar. San Luis tivo durante un tempo ademais as marcas Darty e Menaje del Hogar. Anunciou a súa liquidación en 2015.

## Historia 
A empresa fundouse nos anos 1970 na rúa San Luís da Coruña, de onde tomou o nome. Chegou a ter 22 tendas en España e Portugal e uns 400 traballadores. En 2007 foi mercada pola francesa Darty, que no ano 2013 pechou as tendas en España. Meses despois a empresa volveu abrir cinco tendas co nome de San Luis, dúas delas na cidade da Coruña.

## Tendas 
* Centro comercial Os Rosais, A Coruña
* Praza de Pontevedra, A Coruña
* Praza de Vigo, Coruña
* Polígono da Gándara, Ferrol
* Rúa Progreso, Lugo
* Ponferrada

San Luis tamén ten un centro loxístico de 4.000 metros cadrados en Bergondo.

## Notas
Ciudadanos de Burgos por Castilla la Vieja

**Ciudadanos de Burgos por Castilla La Vieja** (*Cidadáns de Burgos por Castela a Vella* en galego) (CiBu) é un partido político español de carácter burgalesista e castelanista fundado en 2006 en Burgos.
CiBu pretende unha mellora nas condicións de vida dos burgaleses e centra as súas actuais reivindicacións na loita contra o centralismo valisoletano así como noutros temas tales como a recuperación da ferrovía directa Madrid-Burgos por Aranda de Duero ou a oposición á fusión das Caixas de Aforro de Castela e León. Contra a fusión das caixas de Castela e León logrou convocar nunha manifestación, o 5 de decembro de 2008, a case 10.000 persoas.

Sobre a base do seu carácter burgalesista, ten como fin a recuperación do protagonismo de Burgos e a súa provincia fronte á marxinación e a falta de investimento ao cal a somete, segundo eles, a Xunta de Castela e León. Do mesmo xeito, ao considerar a Burgos como Cabeza de Castela, promove a recuperación da rexión histórica de Castela a Vella, rexión que en diferentes momentos históricos, que asume CiBu, estivo composta polas provincias de Ávila, Burgos, Cantabria, A Rioxa, Segovia e Soria.

Presentáronse por primeira vez ás eleccións municipais polo concello de Burgos no ano 2007, con Lesmes Peña Hurtado de número 1, conseguindo 851 votos. Nas eleccións ás Cortes de Castela e León conseguiron ese mesmo ano, co empresario hostaleiro Gregorio Sancho Pérez á testa, 1.148 votos (661 na capital).

Nas eleccións municipais do ano 2011 presentouse por catro concellos da provincia de Burgos: Burgos (con Alberto Rodríguez Barreiro de cabeza de lista e 1529 votos), Celada del Camino (37 votos e dous concelleiros), Cogollos (56 votos e un concelleiro) e Estepar (26 votos). Logrando, polo tanto, 1648 votos en total, tres concelleiros e un alcalde (Celada del Camino).

## Véxase tamén 
### Ligazóns externas 
* Web de Ciudadanos de Burgos
El Alvedosa

***El Alvedosa*** foi un periódico publicado en Redondela en 1884.

## Historia e características 
Subtitulado *Periódico semanal de intereses generales*, apareceu o 15 de xuño de 1884. Entre os seus redactores figuraban Juan José Crespo Fernández, Antonio Orellana Pereira, Fernando Cristino Alfaya Pérez e Ramón Lorenzo.

## Véxase tamén 
### Bibliografía 
*
Unidad Nacional Castellana

**Unidad Nacional Castellana** (UNC) (*Unidade Nacional Castelá* en galego) foi un partido político castelanista con sede en Madrid.
Foi fundado en Motilla del Palancar a finais de outubro de 1987 polos ex-militantes do PANCAL Clemente de los Santos Benito, que foi o seu vicepresidente, Jesús María Rodríguez Sánchez, que foi presidente do partido, e o valisoletano Amador Álvarez Mateo, quen anteriormente chegou a ser candidato ao Senado pola provincia de Segovia co PANCAL. UNC estaba integrado por antigos militantes do PANCAL, por persoas de Castela a Nova, sobre todo de Madrid, de Guadalaxara e de Cuenca, e por algúns emigrantes casteláns en Valencia. Foi inscrito no Rexistro de Partidos Políticos o 4 de xaneiro de 1988.

Unidad Nacional Castellana era un partido centrista que buscaba o recoñecemento de Castela. Aínda que defendía unha Castela de 17 provincias composta por Castela a Vella (con Cantabria  e La Rioja), Castela a Nova (incluíndo a Madrid) e León (rexión formada por Salamanca, Zamora e León), deixaba aberta a posibilidade de integrarse en Castela a aquelas rexións españolas que sen ser castelás teñen certas afinidades con Castela, como son Andalucía, Asturias, Estremadura, Murcia e Canarias. Era polo tanto, un partido "pancastelanista", por pretender territorios que nunca pertenceron ao reino medieval de Castela.

Ao igual que outros partidos afíns como Unidad Comunera Castellana (UNCC), co que compartía a maior parte do seu ideario, Unidad Nacional Castellana reflectía nos seus estatutos a loita contra a emigración, ademais da preocupación polo medio rural castelán. Así mesmo defendía o "ideal comuneiro", facendo do día 23 de abril o Día Nacional de Castela.

Unidad Nacional Castellana tivo unha vida moi curta, pois en novembro de 1988 este partido se uniu xunto con antigos militantes do PANCAL e de Unidad Comunera Castellana, ademais de coa asociación cultural castelanista *Concello Comuneiro de Barcelona*, formada por emigrantes casteláns nesa cidade, e con algúns escritores e intelectuais ligados á editorial Riodelaire como Juan Pablo Mañueco, desembocando toda esta agrupación na creación do partido Tierra Comunera o cal é herdeiro do ideario de UNC e de UNCC. A maior parte dos seus dirixentes e militantes, polo tanto, pasaron a formar parte de Tierra Comunera, como foi o caso por exemplo do conquense Clemente De Los Santos, que foi secretario de Tierra Comunera na súa provincia.

Dada a súa curta esistencia, nunca se presentou a ningunhas eleccións.
Pedro Otero Milleiro

**Pedro Otero Milleiro**, nado en Redondela en 1866 e finado na mesma vila o 5 de abril de 1941, foi un farmacéutico, xornalista e político galego

## Traxectoria 
Fillo de José Otero Martínez. Con 20 anos licenciouse en farmacia e ao ano seguinte foi elixido vocal do Liceo de Artesanos. Foi administrador de *El Eco de Redondela*. Foi Xuíz municipal interino en 1902 e 1911. Foi concelleiro (1915), alcalde de Redondela (1917) e deputado provincial. Foi elixido presidente da Unión Patriótica de Redondela en 1924.

## Vida persoal 
Casou con Lucila Sestelo González e foi pai de Ernestina e Pedro Otero Sestelo. Foi avó de Pedro Otero Rey.

## Véxase tamén 
### Bibliografía 
*
Lingua turcomá

O **turcomán** (adaptación de *türkmençe*, *türkmen dili*, en cirílico түркмен дили e en árabe تورکمن ﺗﻴﻠی ,تورکمنچه), é unha lingua turca falada por 5 millóns de persoas en Turkmenistán, onde é a lingua oficial do estado, así como por 1&nbsp;400&nbsp;000 persoas no nordeste de Irán, 700.000 falantes no noroeste de Afganistán, e pequenas comunidades turcomás en Iraq, Siria, Turquía e Rusia.

## Notas 
## Véxase tamén 
### Outros artigos 
* Wikipedia en turcomán
Club Deportivo Valladares

dereita|miniatura|Xogadores do CD Valladares, tempada 2011-12.
O **Club Deportivo Valladares** é un club de fútbol&nbsp;galego&nbsp;da parroquia de Valadares, no concello de Vigo. Foi fundado en 1923 e actualmente compite na Terceira Federación. Xoga de local no Campo da Gándara, con capacidade para 500 espectadores.

## Datos do club
### Historial na liga
|valign="top" width=0%|

|}

## Véxase tamén
### Ligazóns externas
*Páxina oficial do club
Gondomar Club de Fútbol

O **Gondomar Club de Fútbol** é un club de fútbol galego do concello de Gondomar. Foi fundado en 1914 e actualmente compite no Grupo de Vigo da Segunda Autonómica de Galicia. Xoga de local no Campo das Gaiandas.

## Historia 
O equipo foi fundado en 1914 por un grupo de rapaces co nome de Gondomar Football Club, cando en Vigo existían xa o Vigo Foot-ball Club e o Real Club Fortuna. En 1917 mudaron o nome do equipo polo de **Gondomar Sporting Club**, constituíndose oficialmente ante o Goberno Civil de Pontevedra. Por entón aínda non participaban en competicións oficiais, senón en partidos amigábeis. Xa en 1922 o Gondomar SC e o Iris FC -outro equipo da vila- fundaron o equipo Miñor FC coa intención de federalo, mais pouco despois o Iris FC botouse atrás e fundouse de novo o Gondomar SC. O primeiro campo, na zona das Cercas, foi cedido por Gonzalo Fernández de Córdoba Quesada, undécimo conde de Gondomar.

En 1943 iniciáronse os trámites para construír o campo municipal das Gaiandas, inaugurado en 1944 polo presidente do club, Vicente Vázquez, e o alcalde do concello, Francisco Alborés. O equipo federouse entón co nome de Club Gondomar. Un dos primeiros triunfos acadados foi o campionato do Baixo Miño-Val Miñor, que lle permitiu disputar o título de Campión de Campións cos gañadores das fases celebradas nas outras comarcas do sur de Galicia. Venceu na final ao Coruxo FC.

Logo de anos nas categorías rexionais, na tempada 1980-81 ascenderon a Rexional Preferente. Na tempada 1981-82 quedaron segundos e xogaron a promoción a Terceira contra o Meirás. Empataron na ida xogada en Ferrol e venceron 4-1 no encontro de volta con tres goles de Javier, o que permitiu lograr un novo ascenso. Logo de perder a categoría chegaría a recuperala anos despois. Na década de 1990 volveu xogar nas categorías rexionais, e despois logrou estabilizarse en Rexional Preferente. Nos últimos anos o club sufriu dous descensos de categoría, pasando de disputar a Rexional Preferente á Segunda Autonómica de Galicia.

## Datos do club
***Tempadas en 3ª**: 14
***Tempadas en Preferente( Serie A)**: 23
***Tempadas en 1ª Autonómica**: 5 
***Tempadas en 2ª Autonómica**: 4
***Tempadas en Campionatos Comarcais**: 21

Participou en dous Campionatos Galegos de Afeccionados e en cinco Copas Galicia.

## Historial na liga
|valign="top" width=0%|

|valign="top" width=0%|

|}

## Palmarés 
* Final da Preferente Autonómica **(1)** 1985-86
*Preferente Autonómica **(1)** 1985-86 
*Campionato Comarcal de Zonas Baixo Miño – Val Miñor **(1)** 1955
*Copa Comarcal **(1)** 1981
## Notas 
## Véxase tamén
### Ligazóns externas
*Datos do club en lapreferente.com 
*Datos do club en resultados-futbol.com 
*Datos do club en siguetuliga.com
O furor do dragón

*]]

***O furor do dragón**'' (en , e chinés simplificado 猛龙过江), é un filme producido en Hong Kong estreado en 1972. Foi escrito, producido e dirixido por Bruce Lee, quen tamén é o protagonista. O resto do elenco está formado por Nora Miao, Chuck Norris, Robert Wall e Hwang In-Shik.

## Sinopse 
Tang Lung (Bruce Lee) chega a Roma para axudar a unha amiga da familia, Chen Ching Hua (Nora Miao), ameazada por uns mafiosos locais que queren facerse co seu restaurante. Pouco despois da chegada de Tang, os criminais irrompen no restaurante coa intención de obrigar a Chen a asinar a venda da súa propiedade. Despois de que se risen do estilo de combate da China, un furioso Tang reta ós matóns e derrótaos nunha excelente exhibición de artes marciais. Logo de fracasar no seu afán de asasinar a Tang, o cerebro da banda contrata a Colt (Chuck Norris), un campión americano de karate, no derradeiro intento de acabar con el. Tang enfrontarase co americano no mítico Coliseo de Roma no que loitarán como gladiadores nun lendario combate a morte.

## Personaxes 
* Bruce Lee como Tang Lung
* Nora Miao como Chen Ching-hua
* Chuck Norris como Colt
* Robert Wall como Fred (Bob)
* Hwang In-Shik como Loitador xaponés
* Paul Wei como Ho
* Wang Chung-hsin como Tío Wang
* Tony Liu como Tony
* Unicorn Chan como Jimmy
* Tommy Chen como Tommy
* Chin Ti como Quen
* Wu Ngan como Chuan
* Russell Cawthorne como Home do aeroporto
* Robert Chen como Robert
* John T. Benn como Xefe da mafia
* Malisa Longo como Prostituta italiana
* Yuen Biao como thug
* Rick Baker como Matón italiano
* John Derbyshire como Matón da mafia

## Notas 
## Véxase tamén 
### Ligazóns externas 
* 
* Ficha en AllRovi 
* Ficha en RottenTomatoes
Juan Manuel Otero Milleiro

**Juan Manuel Otero Milleiro**, nado en Redondela en 1863 e finado na mesma vila o 3 de novembro de 1929, foi un médico e político galego.

## Traxectoria 
Fillo de José Otero Martínez. Colaborou en *El Eco de Redondela*, *El Contribuyente* e *La Idea*. Foi alcalde de Redondela en 1895, pero renunciou ao cargo o 6 de outubro de 1896. A principios de 1911 era vocal da Xunta Municipal do Censo, e nese mesmo ano foi elixido vicepresidente do Círculo Católico. Foi subdelegado de Medicina e médico forense de Redondela.

## Vida persoal 
Casou con Rita Fernández. Foi pai de Alejandro Otero Fernández e sogro de José Regojo Rodríguez.

## Notas 
## Véxase tamén 
### Bibliografía 
* 

### Ligazóns externas 
* Anecdotario redondelán. Alcaldes
Serafín Dacosta Pazo

**Serafín Veremundo Dacosta Pazo**, nado en Carambola, Asnelle de Abaixo (Reboreda, Redondela) o 21 de maio de 1881 e finado en Pontevedra en 1959, foi un sindicalista e político galego.

## Traxectoria 
Carpinteiro. Foi presidente do Sindicato de Trabajadores de Oficios Varios da UGT e da Casa del Pueblo de Redondela. Membro da Agrupación Socialista de Redondela. Elixido concelleiro de Redondela nas eleccións municipais parciais de abril de 1933, foi proclamado alcalde o 10 de maio, con José Ramón Vidal Ramón como primeiro tenente alcalde, Juan Martínez Vila, segundo, José Sobrado Castelane, terceiro, Manuel González Lombardero, cuarto, e José Migueles Eteiro e José Rodríguez Casal rexedores síndicos. Foi destituído polo Gobernador civil en outubro de 1934 e reposto no cargo logo do triunfo da Fronte Popular en febreiro de 1936, desempeñando o cargo ata o 21 de xullo, cando lle entregou a alcaldía á autoridade militar. Non foi procesado.
## Notas 
## Véxase tamén 
### Bibliografía 
*

### Ligazóns externas 
*Anecdotario redondelán. Alcaldes
Club de Golf de Miño

O **Campo de Golf de Miño** é un campo de golf de 18 buracos, situado na urbanización de Miño, no concello de Miño.

## Véxase tamén
### Outros artigos
* Lista dos campos de golf de Galicia
### Ligazóns externas
* http://golfmino.com/ (en castelán)
Castilla Joven

**Castilla Joven** (*Castela Nova* en galego e ata finais de 2008 *Juventudes Comuneras*) constitúe o movemento xuvenil do partido político español, de ideoloxía castelanista do PCAS.
Xurdida co nome de Juventudes Comuneras (*Mocidade Comuneira* en galego), foron a rama xuvenil de Tierra Comunera ata que este partido pasou a formar parte do PCAS, momento no cal esta organización pasou a chamarse Castilla Joven. Está estruturada en agrupacións presentes nalgúns dos territorios reclamados como casteláns: Castela e León, Castela-A Mancha e Comunidade de Madrid. As agrupacións están coordinadas por unha secretaría nacional, que coincide coa área de mocidade de Tierra Comunera.

## Notas 
## Véxase tamén 
### Ligazóns externas 
*Páxina Web oficial de Castilla Joven
Delias singhapura

***Delias singhapura***, é unha especie de bolboreta, da familia Pieridae (subfamilia Pierinae, tribo Pierini). A súa envergadura é de 82 a 86 mm.

## Subespecies 
* *Delias singhapura singhapura*
* *Delias singhapura acuta*
* *Delias singhapura indistincta*
* *Delias singhapura yusukei*
* *Delias singhapura simeuluensis*
* *Delias singhapura tsukadai*

## Distribución 
Esta especie de bolboreta e as súas subespecies distribúense por Tailandia, Malaisia, Borneo, Sumatra e Birmania.

## Notas
Asociación para la Integración de Cantabria en Castilla y León

A **Asociación para la Integración de Cantabria en Castilla y León** (**AICC**) foi unha asociación castelanista de carácter cultural con sede en Santander. Entre as súas reivindicacións encontrábanse a incorporación de Cantabria a Castela e León como provincia, a cooficialidade en Cantabria da bandeira de Castela e León de Castela e León e o restablecemento do inactivo Consello de Comunidades Castelás así como a inclusión de Cantabria neste.
## Historia 
Xurdida en Santander en asemblea constituínte o 18 de novembro de 1999, a AICC foi fundada por persoas de pensamento castelanista afíns ao ideario de partidos como Tierra Comunera. Presentouse esta asociación ao público o 19 de outubro de 2001, sendo presidente desta Rafael Sebrango.

O feito de non contar o castelanismo con representación política en Cantabria (nin TC nin IZCA) levou a varios membros da AICC a fundar en 2006 o partido La Unión, o que provocou que dende ese momento a asociación careza de actividade para efectos prácticos. Tras ser designado coma presidente de La Unión Rafael Sebrango abandonou a presidencia da AICC, quedando este posto en mans de Ángel Arozamena.
Campo Municipal de Golf Torre de Hércules

O **Campo Municipal de Golf Torre de Hércules** é un campo de golf situado preto da Torre de Hércules, no concello da Coruña. Foi inaugurado o 1 de xaneiro de 1999.

## Véxase tamén
### Outros artigos
* Lista dos campos de golf de Galicia
Pedro Otero Sestelo

**Pedro Otero Sestelo**, nado en Redondela e finado na mesma vila o 5 de decembro de 1936, foi un farmacéutico e político galego

## Traxectoria 
Fillo de Pedro Otero Milleiro. Foi elixido alcalde de Redondela en abril de 1931 e dimitiu do cargo en agosto de 1932 ao ser nomeado farmacéutico municipal. Foi nomeado xestor da Deputación de Pontevedra en xuño de 1931 e volveu ser nomeado xestor da Deputación en febreiro de 1934. Foi o presidente fundador do equipo de fútbol Redondela F. C.

## Vida persoal 
Casou con Carmen Rey Belle e foi pai de Pedro Otero Rey.

## Notas 
## Véxase tamén 
### Ligazóns externas 
* Anecdotario redondelán. Alcaldes
Luís Pereira Míguez

**Luís Juan Pereira Míguez**, nado en Redondela cara a 1889 e finado na mesma vila o 6 de xuño de 1937, foi un farmacéutico e político galego.

## Traxectoria 
Fillo de Manuel Pereira Míguez. Farmacéutico de profesión. Agrarista. Foi nomeado fiscal municipal de Redondela en novembro de 1914 e volveu ser nomeado en 1918. Foi elixido alcalde en abril de 1930, permanecendo no cargo ata as eleccións municipais de abril de 1931. Foi presidente do Casino de Redondela. Finou en Redondela o 6 de xuño de 1937 aos 48 anos de idade. 

## Vida persoal 
Casou en 1914 con Ernestina Otero Sestelo, e foi pai de Elena, Gemma, Luis e Lucila Pereira Otero.

## Notas 
## Véxase tamén 
### Ligazóns externas 
* Anecdotario redondelán. Alcaldes
Ylvis

**Ylvis** é un dúo cómico noruegués orixinario de Bergen que está formado polos irmáns Bård e Vegard Ylvisåker. Comezaron profesionalmente como artistas de variedades no ano 2000 e dende entón tiveron varios espectáculos de éxito, concertos humorísticos, programas de televisión e radio, e vídeos musicais. A súa canción "The Fox" foi un éxito viral en YouTube en setembro de 2013, co cal os irmáns conseguiron a fama internacional.

## Programas de radio 
* 2006: *O-fag*
* 2008: *O-fag* (segunda xeira)

## Programas de televisión 
* 2007–2008: *Norges herligste*
* 2008: *Ylvis møter veggen*
* 2009: *Hvem kan slå Ylvis*
* 2010: *Nordens herligste*
* 2011: *I Kveld med Ylvis*
* 2012: *I Kveld med Ylvis* (segunda xeira)
* 2013: *I Kveld med Ylvis* (terceira xeira)

## Espectáculos de variedades 
* 2000: *Ylvis – en kabaret*
* 2007: *Ylvis III*
* 2011: *Ylvis 4*

## Espectáculos musicais 
* 2001: *Ylvis Goes Philharmonic*
* 2002: *Ylvis Goes Philharmonic – episode II*
* 2003: *Ylvis – en konsert*

## Discografía 
### Sinxelos 
## Estreas en DVD 
* *Ylvis III*
* *Norges herligste*

## Notas 
## Véxase tamén 
### Ligazóns externas 
*Páxina oficial de Ylvis
La Maravillosa Orquesta del Alcohol

**La Maravillosa Orquesta del Alcohol**, é un sexteto acústico español con influencias folk, blues, rock & roll e punk procedente de Burgos. Son coñecidos tamén co acrónimo do nome do grupo, **La M.O.D.A.**.

O grupo formouse no ano 2011 e os seus compoñentes son Adán R&R Marabillas (guitarra e mandolina), Alvar de Pablo (saxofón e coros), *El Maravilloso Caleb* (batería e percusión), Joselito Maravillas *El reverendo del blues* (acordeón e coros), 'Wonder' Juan Mariscal (baixo) e David Ruiz (voz, banjo e guitarra). Nalgúns concertos, contan coa colaboración do galego Jacobo Naya (piano, guitarra e percusión).

**La M.O.D.A** leva dous anos editando cancións e actuando por todo o país: en festivais, con artistas internacionais como Dropkick Murphys e Frank Turner, en salas, bares ou na rúa.

## Discografía 
**No Easy Road* (EP; 2011)
**The Shape Of Folk To Come* (EP; 2012)
**¿Quien nos va a salvar?* (CD; 2013)
**La Primavera del Invierno* (CD; 2017)

## Videografía 
*"Gasoline" (2012)
*"Nómadas" (2012) 
*"Los hijos de Johnny Cash" (2013)
Keikogi

ou **dōgi** é un uniforme para adestramento, usado en artes marciais derivadas do Xapón‎, ou budō (*keiko* significa práctica, *gi* vestimentas ou roupa).

## Véxase tamén 
### Outros artigos
* Samurai
Tomiño Fútbol Club

O **Tomiño Fútbol Club** é un club de fútbol de Tomiño. Compite na Segunda Autonómica de Galicia, e xoga no campo do Alivio.

## Historia 
O club foi fundado o 19 de maio de 1934. Pouco despois comezaron as obras para a construción do campo de San Benito, actual campo municipal do Alivio. Trala chegada da guerra civil española, o equipo volveu retomar actividade no ano 1944. Participou nas ligas do Baixo Miño - Val Miñor, mais entre 1960 e 1962 os equipos do Baixo Miño abandonaron a competición. En 1963 regresaron á liga e venceron o seu primeiro torneo oficial. Amais, nesa época xogaron varias eliminatorias da copa comarcal.

A finais da década de 1960 a Federación Galega de Fútbol organizou unha nova competición con dous grupos con maior cantidade de participantes, as liga de primeira e segunda división comarcal. O equipo consolidouse na primeira comarcal a comezos da década de 1980. Anos despois o Tomiño FC gañou a Copa de Galicia e acadou o ascenso a Rexional Preferente. Chegou a disputar a fase de ascenso a terceira división en Burela.

Na década de 1990 o Tomiño FC reforzou as categorías inferiores, e o equipo xuvenil chegou a xogar na Primeira Provincial. Estes reforzos viron a súa recompensa ao acadar de novo o ascenso a rexional preferente con xogadores chegados da canteira. Porén, logo de cinco tempadas consecutivas en rexional preferente, o equipo descendeu até terceira rexional.

## Datos do club
### Historial na liga
## Palmarés 
* **Copa Galicia (2)**: 1987/88, 1988/89

## Véxase tamén
### Ligazóns externas
*Páxina oficial do club
Buenhijo Pérez Sobrino

**Buenhijo Pérez Sobrino**, nado en Redondela en 1869 e finado na mesma vila o 22 de decembro de 1940, foi un avogado, xornalista e político galego.

## Traxectoria 
Fillo de Pedro Pérez Fernández. Procurador dos tribunais. Dirixiu *La Voz del Pueblo* e *La Idea*, foi redactor de *La Propaganda*, colaborador de *El Pueblo* e correspondente de *Faro de Vigo* en Redondela. Foi secretario do Liceo de Artesanos (1897) e formou parte da directiva do Casino. Foi alcalde de Redondela en 1908, 1910 e volveu ser elixido en abril de 1922 e dimitiu en febreiro de 1923. Durante a Segunda República foi nomeado alcalde o 31 de outubro de 1934, permanecendo no cargo ata principios de xaneiro de 1936.

## Véxase tamén 
### Bibliografía 
* 
* 

### Outros artigos 
* Dositeo Pérez Sobrino (irmán).
### Ligazóns externas 
* Anecdotario redondelán. Alcaldes
Gamba

A palabra **gamba** pode referirse a:

* **Gamba**, nome de varias especies de crustáceos decápodos, especialmente algúns pertencentes á familia dos peneidos, coñecidas tamén, ás veces, como lagostinos e camaróns.
* **Gamba**, serie de debuxos animados producida no Xapón.
* **Gamba**, cidade do Gabón.
* **Gamba Osaka**, club de fútbol xaponés, da cidade de Osaka.
* **La Gamba**, vila de Costa Rica.
* ***La Gamba***, unha escultura de Javier Mariscal.
* **Gambas**, linguaxe de programación libre derivado de BASIC.
## Véxase tamén 
* **Viola da gamba**.
Gamba (crustáceo)

miniatura|200px|Gambas brancas.
**Gamba** é o nome que reciben varios crustáceos mariños da orde dos decápodos, de abdome desenvolvido (macruros) e casca flexíbel, de tamaño menor que o dos lagostinos, semellante ao dos camaróns, especialmente os pertencentes á familia dos peneidos, que son consumidos como mariscos.

As principais especies presentes nas augas galegas son:

* *Aristaeomorpha foliacea* – **gamba vermella** ou **chourizo**.
* *Aristeus antennatus* – **gamba rosada**.
* *Parapenaeus longirostris* – **gamba branca** ou **gamba** propiamente dita.

## Notas
Gamba Osaka

**Gamba Osaka** (en xaponés:ガンバ大阪) é un equipo de fútbol profesional xaponés, que xoga na 1ª división da J. League.

A súa sede está na cidade de Osaka e é un dos equipos xaponeses máis populares.

Ao comezo da súa participación na liga, abreviábase o nome do equipo como **Osaka** pero, tras a aparición de Cerezo Osaka na J. League, abréviase xeralmente como "G. Osaka".

O equipo foi un dos dez clubs fundadores da J. League, coa cidade de Suita como terreo local, utilizando o estadio creado para a feira internacional de 1970 en Osaka.

O seu nome provén do italiano *gamba*, que significa perna, nun *xogo de palabras* coa palabra xaponesa *ganbaru* (頑張る) que significa "esforzarse" ou "intentar o mellor dun mesmo".

## Palmarés 
### Torneos nacionais 
* J. League (1): 2005
* Supercopa Xerox (1): 2007
* Copa J. League (1): 2007
* Copa do Emperador (2): 2008, 2009

### Torneos internacionais 
* Campionato Pan-Pacífico de Clubs (1): 2008
* Liga de Campións da AFC (1): 2008
* Copa Queens (1): 1992
* Semifinalista da Copa Mundial de Clubs da FIFA (1): 2008

## Véxase tamén 
### Outros artigos 
* J. League
### Ligazóns externas 
* gamba-osaka.net
Gamba, Gabón

**Gamba** é a segunda maior cidade da provincia de Ogooué-Maritime e a capital do departamento de Ndougou, no Gabón.

No último censo realizado en 1993 tiña 7.205 habitantes.

Gamba é un porto localizado no lago Ndogo, no oeste do país.
La Gamba (escultura)

***La Gamba*** ou ***Gambrinus*** é unha escultura de grandes proporcións deseñada polo español Javier Mariscal que representa unha cigala.

A obra, inaugurada en 1989, empezou sendo un elemento de reclamo para un dos varios restaurantes do Moll de la Fusta de Barcelona deseñado polo arquitecto Alfred Arribas, amigo de Mariscal.[miniatura|250px|*La Gamba*, no Paseo de Colón de [Barcelona.|esquerda]]

Cando remataron os eventos dos Xogos Olímpicos do 92, varios bares e restaurantes da zona tiveron que pechar, incluído o restaurante que tiña a obra de Mariscal. Tras o peche do local e varios litixios posteriores, a obra quedou no mesmo lugar como propiedade do Concello de Barcelona, converténdose nun símbolo popular da remodelación que sufriu a zona costeira barcelonesa pouco antes dos Xogos Olímpicos.

En decembro de 2004 foi restaurada.

## Véxase tamén 
### Outros artigos 
* Javier Mariscal

### Bibliografía 
*
Antonio García Conde

**Antonio García Conde**, nado en Breixa (Silleda) en 1889 e finado na mesma parroquia o 20 de agosto de 1966, foi un cóengo, arquiveiro e medievalista galego.

## Traxectoria 
Realizou os seus estudos no seminario de Lugo. Nesta cidade foi cóengo e arquiveiro no arquivo da diocese lucense. Compaxinou o seu traballo no arquivo con estudos sobre o medievo. En 1966 foi nomeado académico correspondente da Real Academia Galega.

## Obras 
* *Episcopologio Lucense*.
## Notas 
## Véxase tamén 
### Outros artigos 
* Diocese de Lugo

### Ligazóns externas 
* Ficha de Breixa, na web municipal
Salón de peiteado

300px|miniatura
Un **salón de peiteado** é un local onde se ofrecen varios servizos estéticos, principalmente o corte de pelo, pero tamén adoitan realizarse outros como peiteado, afeitado, depilado, manicura, pedicura etc. Cando se trata de moitos servizos diferentes adoita chamarse ***salón de beleza*** e os especializados en barbear, **barbaría**.

A referencia máis antiga que se ten sobre a existencia de coidados cosméticos no pelo remítenos a Exipto, onde se empezaron a realizar os cambios máis significativos en canto á cosmética capilar. Nesa nación o pobo, como acontecía en moitos outros, pelábase a cabeza, aínda que non así os sacerdotes e os membros da elite gobernante, que se dedicaba a coidar o seu cabelo xogando con diferentes peiteados e tonalidades. As perrucas tamén tiveron o seu auxe, e predominaban as tradicionais de pelo laso, con flocos, cortado moi parello nun longo que chegaba aos ombros. Pero outra grande achega dos exipcios foi en canto á coloración, xa que descubriron a utilidade da henna, que lles permitiu obter cores avermelladas e caobas.

O traballador do salón de peiteado é o peiteador ou peiteadora, ou barbeiro.
## Notas
Peneoideos

A dos **peneoideos** (*Penaeoidea*) é unha das dúas superfamilias de crustáceos decápodos que conforman a suborde dos dendrobranquiados.

Teñen o rostro moi desenvolvido e os tres primeiros pares de pereiópodos acaban en pinza.

O rexistro fósil do grupo remóntase ao xénero *Aciculopoda*, descuberto nos sedimentos do fameniense (Devoniano superior) de Oklahoma.

Comprende dous dos tipos de crustáceos de máis interese comercial, como son as gambas e os lagostinos.

## Taxonomía 
A superfamilia foi descrita en 1815 por Rafinesque, en ''Analyse de la nature, ou tableau de l'univers et des corps organisés*, e comprende na actualidade cinco familias,

*'Superfamilia *Penaeoidea*'*
* *Aristeidae* Wood-Mason, 1891
* *Benthesicymidae* Wood-Mason, 1891
* *Penaeidae* Rafinesque, 1815
* *Sicyoniidae* Ortmann, 1898
* *Solenoceridae* Wood-Mason, 1891

## Notas 
## Véxase tamén 
### Bibliografía 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary". Ver en liña .
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A *Eucarida: Euphausiacea, Amphionidacea, and Decapoda''. Brill Publishers. ISBN 978-90-04-16441-3. [PDF(https://gl.wikipedia.org/wiki/Portable_Document_Format).]

### Outros artigos 
* Crustáceos
* Decápodos
* Carideos

### Ligazóns externas 
* Penaeoidea en ADW
Peneidos

A dos **peneidos** (*Penaeidae*) é unha familia de crustáceos da orde dos decápodos que inclúe, entre outras, varias especies de importancia económica, como a gamba xigante (*Penaeus monodon*), a gamba de patas brancas (*Litopenaeus vannamei*), a gamba branca do Atlántico (*Litopenaeus setiferus*), a gamba branca (*Parapenaeus longirostris*) e a gamba da India (*Fenneropenaeus indicus*).

Estas gambas son obxecto de intensa pesca comercial e tamén produtos da acuicultura en ambientes mariños e dulciacuícolas.

## Características 
Presentan un rostro ben desenvolvido e dentado, que se estende até máis alá dos pedúnculos dos ollos; casaca con sucos cervicais curtos, que non chegan á liña media dorsal; últimos dous pares de pereiópodos ben desenvolvidos; terceiro e cuarto pares de pleópodos birrámeos; endópodos do segundo par de pleópodos birrámeos; endópodos do segundo par de pleópodos dos machos transformados nun apéndice copulador masculino; telson afiado e unha única artrobranquia ben desenvolvida no penúltimo segmento do tórax.

Teñen podobranquias no segundo par de maxilípedos e unha escama antenular interna.

Algunhas especies presentan órganos sensoriais sobre as antenas, a maneira de liña lateral.

As neuronas xigantes mielinizadas dos peneidos peláxicos teñen o *récord* mundial de velocidade de condución do impulso con respecto a calquera outro animal, 210&nbsp;m/s (756&nbsp;km/h).

## Xéneros actuais 
Describíronse 48 xéneros na familia dos peneidos, 23 dos cales só con representantes fósiles.
[miniatura|200px|*[Litopenaeus stylirostris*.]]
[miniatura|200px|*[Parapenaeus longirostris*.]]
[miniatura|200px|*[Penaeus japonicus*.]]

* *Artemesia* Bate, 1888
* *Atypopenaeus* Alcock, 1905
* *Farfantepenaeus* Burukovsky, 1997
* *Fenneropenaeus* Pérez Farfante, 1969
* *Funchalia* Johnson, 1868
* *Heteropenaeus* De Man, 1896
* *Litopenaeus* Pérez Farfante, 1969
* *Macropetasma* Stebbing, 1914
* *Marsupenaeus* Tirmizi, 1971
* *Megokris* Pérez Farfante & Kensley, 1997
* *Melicertus* Rafinesque, 1814
* *Metapenaeopsis* Bouvier, 1905
* *Metapenaeus* Wood-Mason & Alcock, 1891
* *Parapenaeopsis* Alcock, 1901
* *Parapenaeus* Smith, 1885
* *Pelagopenaeus* Pérez Farfante & Kensley, 1997
* *Penaeopsis* Bate, 1881
* *Penaeus* Fabricius, 1798
* *Protrachypene* Burkenroad, 1934
* *Rimapenaeus* Pérez Farfante & Kensley, 1997
* *Tanypenaeus* Pérez Farfante, 1972
* *Trachypenaeopsis* Burkenroad, 1934
* *Trachypenaeus* Alcock, 1901
* *Trachysalambria* Burkenroad, 1934
* *Xiphopenaeus* Smith, 1869

## Notas 
## Véxase tamén 
### Bibliografía 
* Raabe, Charles & Linda Raabe (2008): "The Caridean shrimp: Shrimp Anatomy - Illustrations and Glossary ".
* Tavares, Carolina & Joel W. Martin (2010): "Suborder Dendrobranchiata Bate, 1888", en F. R. Schram, J. C. von Vaupel Klein, J. Forest & M. Charmantier-Daures (eds.) *Treatise on Zoology – Anatomy, Taxonomy, Biology – The Crustacea*. Volume 9A *Eucarida: Euphausiacea, Amphionidacea, and Decapoda*. Brill Publishers. ISBN 978-90-04-16441-3. PDF.]

### Outros artigos 
* Crustáceos
* Decápodos
* Carideos

### Ligazóns externas 
* *Penaeidae*  en Encyclopedia of Life
Francia (homónimos)

* **Francia** un país de Europa.
* **Francia** ou **Reino franco** o reino dos francos.
* **Francia (río)**, un río de Castela e León.
* **Illa de Francia**, unha rexión francesa.
* **Francia (película)**, unha película arxentina de 2009.
Finlandia (homónimos)

* **Finlandia**, un país nórdico de Europa.
* **Golfo de Finlandia**, un golfo no norte de Europa, na conca do Mar Báltico.
* **Finlandia (Sibelius)**, un poema sinfónico de Jean Sibelius.
* **Premio Finlandia**, un premio literario finlandés.

Historicamente pode referirse ós seguintes países extintos:

* **Gran Ducado de Finlandia**, nome que adaptou Finlandia durante a ocupación rusa.
* **Reino de Finlandia (1918)**, país que xurdiu despois da desintegración do Imperio Ruso.
* **República Democrática de Finlandia**, país extinto que ocupaba un territorio similar ó de Finlandia.
* **República Socialista dos Traballadores de Finlandia**, goberno socialista finlandés establecido por revolución xusto antes da guerra civil finlandesa.
* **República Socialista Soviética Carelo-Finesa**, nome dunha antiga república da Unión Soviética.
* **Gran Finlandia**, país proposto en Europa a mediados do século XX.
Penaeus monodon

A **gamba xigante** ou **camarón tigre xigante** (*Penaeus monodon*) é unha especie de crustáceo decápodo mariño da familia dos peneidos, amplamente criado en acuicultura para a alimentación, e unha das coñecidas en castelán nos supermercados como *langostino tigre* ou *langostino jumbo*.
 
Máis de 900&nbsp;000 t deste crustáceo consómense cada ano, dous terzos das cales proveñen da acuicultura, principalmente do sueste asiático.

## Taxonomía 
A especie *Penaeus monodon* foi descrita por primeira vez por Johan Christian Fabricius en 1798. Porén, este nome foi esquecido durante moito tempo, até 1949, cando Lipke Holthuis aclarou que especies se refería.

Holthuis tamén demostrou que *P. monodon* era a especie tipo do xénero *Penaeus*.

## Acuicultura 
miniatura|250px|*Penaeus monodon* conxelado, cultivado nos sueste asiático, presente en todos os mercados.
*Penaeus monodon* é especie de lagostino máis amplamente cultivada no mundo, aínda que pouco a pouco está perdendo terreo fronte a *Litopenaeus vannamei*.

Desde os anos 1990 tratouse de comprender a xenética destes virus, para poder reprimilos.

Foron identificados cinco virus principais como causa de mortalidades importantes nos cultivos do sueste asiático.

Mortalidades en masa de orixe viral tamén se produciron en países moi avanzados tecnoloxicamente e tamén en materia de acuicultura.
 
Algúns destes virus son patóxenos bastante xeneralistas (afectan a outros peneidos, e tamén a moitas especies de moluscos). Outros parecen que afectan máis especificamente a esta especie.

## Consumo sustentábel 
En 2010, Greenpeace engadiu a *Penaeus monodon* na súa lista vermella de mariscos —unha lista dos peixes, moluscos e crustáceos que comunmente se venden nos supermercados de todo o e que teñen un risco moi alto de seren orixinarios de pesca insustentábel.

As razóns esgrimidas por Greenpeace foron "a destrución de vastas áreas de mangleiros en varios países, exceso de pesca de individuos xuvenís salvaxes para a subministración de granxas de cultivo".

## Notas 
## Véxase tamén 
### Outros artigos 
* Crustáceos
* Decápodos
* Carideos

### Ligazóns externas 
* Penaeus monodon en ADW
Francisco Cunqueiro Montenegro

**Francisco Cunqueiro Montenegro**, nado en Santiago de Compostela en 1894 e finado en Redondela o 11 de outubro de 1978, foi un médico e político galego.

## Traxectoria 
Instalouse en Redondela en 1917. Co golpe de Estado do 18 de xullo de 1936 foi nomeado presidente da Comisión Xestora de Redondela o 27 de xullo de 1936, permanecendo no cargo ata novembro. Volveu ser nomeado alcalde de Redondela o 6 de febreiro de 1949, permanecendo no cargo ata 1951. Foi elixido deputado provincial en marzo de 1949.

## Vida persoal 
Casou con Benita Alfaya Martínez.

## Véxase tamén 
### Bibliografía 
* 

### Ligazóns externas 
* Anecdotario redondelán. Alcaldes